Као зачетник идеје скаутизма у свету сматра се Канађанин Ернест Томпсон Ситон који је још 1902. године основао групу дечака таборника са задатком да се уче животу у природи и на принципима добровољности и самодисциплине. Тако је и зачета организација „-{Woodcroft}-“. Оснивач скаутизма у свету је генерал-мајор Роберт Бејден-Поуел. Он је у 1899, у Другом бурском рату за време опсаде тврђаве користио дечаке за одговорне задатке. Вративши се у Енглеску, године 1907. створио је организацију скаута. Три године касније, ова организација је имала 123.000 чланова. Умро је 1941. године и сахрањен је у Нијери (Кенија), а на надгробној плочи је исписано „Роберт Бејден-Поуел, шеф скаута света“. Први скаутски међународни табор одржан је 1920. у Олимпији у Лондону, а прва међународна конференција о скаутизму одржана је 1922. у Паризу и од тада је скаутизам постао светски покрет.